Валерый Інакенцьевіч Загрэўскі

Валерый Інакенцьевіч Загрэўскі (нар. , Томск, Расія) — педагог, спецыяліст у галіне біямеханікі, тэорыі і методыкі фізічнага выхавання, спартыўнай трэніроўкі. Доктар педагагічных навук (1995), прафесар (2011). Член-карэспандэнт Акадэміі адукацыі Рэспублікі Беларусь (2001), Беларускай інжынернай акадэміі (2002).

 Біяграфія 
Скончыў Дзяржаўны інстытут фізічнай культуры імя Ф. Ф. Лесгафта (спецыяльнасць «Фізічная культура і спорт», кваліфікацыя «Трэнер-педагог па гімнастыцы», 1970; аспірантура, 1978), Расійскую дзяржаўную акадэмію фізічнай культуры (дактарантура, 1994).

Працаваў у Томскім дзяржаўным педагагічным інстытуце (1973—1995); Магілёўскім дзяржаўным універсітэце імя А. А. Куляшова (з 1995, факультэт фізічнага выхавання, кафедра тэорыі і методыкі фізічнага выхавання, прафесар, у 1997—2008 — загадчык кафедры).

Навуковыя інтарэсы: тэхніка спартыўных практыкаванняў.

 Узнагароды 
Нагрудны знак «Выдатнік адукацыі» (2003), Ганаровая грамата Міністэрства адукацыі Рэспублікі Беларусь (2009) і інш.

 Бібліяграфія 
 Программирование обучающей деятельности спортсменов на основе имитационного моделирования движений человека на ЭВМ : автореферат диссертации … доктора педагогических наук : 01.02.08 ; 13.00.04 / Загревский Валерий Иннокентьевич. — Москва, 1994.
 Биомеханика физических упражнений : учебное пособие / В. И. Загревский, О. И. Загревский. — Томск, 2007.


 Спасылкі 
 Загревский Валерий Иннокентьевич


Катэгорыя:Педагогі СССР
Катэгорыя:Педагогі Расіі
Катэгорыя:Педагогі Беларусі
Катэгорыя:Постаці спорту
Катэгорыя:Выкладчыкі Томскага дзяржаўнага педагагічнага ўніверсітэта